als_Latn dik_Latn sag_Latn
Një lajm i mirë për përdoruesit e iOS, Apple ka blerë aplikacionin e shërbimeve të transitit dhe të navigimit HopStop, për të përmirësuar shërbimin e saj të hartave.
Marrëveshja u raportua nga Bloomberg dhe i është konfirmuar Mashable nga Apple. Kompania nuk pranoi të ndajë detajet e blerjes, ose çmimin e blerjes.
Gjithashtu të premten, Apple ka konfirmuar se ka blerë kompaninë Locationary, për një shumë të pazbuluar.
Blerja e HopStop mund të përmirësojë ndjeshëm shërbimin e navigimit brenda Apple Maps. Që nga lançimi vitin e kaluar, Apple Maps është mbështetur në aplikacionet e palës së tretë, duke përfshirë HopStop, për t’iu ofruar përdoruesve oraret dhe rrugët e trenave nëntokë dhe autobusëve.
Kjo është në kontrast me Google Maps, e cila ndërton shërbimin e transitit në programin e saj thelbësor. HopStop mbështet mbi 700 agjenci transiti nëpër shtatë shtete.
HopStop është një nga aplikacionet e transitit më të mira për iOS dhe kjo blerje është e përkryer për Apple Maps.
(Herë të lexuara: 280)
als_Latn als_Latn als_Latn als_Latn als_Latn als_Latn als_Latn